**Natječaj za dodjelu stipendija Sveučilišta u Zagrebu 2024./2025.**

16. listopada 2024., na mrežnoj stranici Sveučilišta u Zagrebu, raspisan je **Natječaj za dodjelu stipendija Sveučilišta u Zagrebu za ak. god. 2024./2025.**

Prijave na Natječaj traju **do 6. studenoga 2024. do 12 sati**.

Prijave se obavljaju isključivo elektroničkim putem upisivanjem podataka u aplikaciju na mrežnim stranicama Sveučilišta u Zagrebu uz pomoć elektroničkog identiteta (AAI).

Stipendije se dodjeljuju u pet kategorija: A, B, C, D i E (prijava je moguća samo u jednoj kategoriji). D kategorija stipendija namijenjena je podzastupljenim i ranjivim skupinama studenata među kojima su i **studenti s invaliditetom**.

**Tekst Natječaja sa svim informacijama o uvjetima, kriterijima i dokumentaciji za dodjelu stipendije možete pronaći na mrežnoj stranici Sveučilišta:**

<https://www.unizg.hr/studiji-i-studiranje/upisi-stipendije-priznavanja/stipendije/>**.**

Za sva dodatna objašnjenja studenti se mogu obratiti na e-adresu: [stipendije@unizg.hr](mailto:stipendije@unizg.hr).

**Natječaj za dodjelu državnih stipendija 2024./2025.**

10. listopada 2024., na mrežnoj stranici Ministarstva znanosti, obrazovanja i mladih, raspisan je **Natječaj za dodjelu državnih stipendija za ak. god. 2024./2025. studentima u redovitom statusu koji studiraju na visokim učilištima u Republici Hrvatskoj**.

Prijave na Natječaj traju **do 4. studenoga 2024. do 12 sati**.

Prijave se obavljaju isključivo elektroničkim putem uz pomoć elektroničkog identiteta (AAI).

Državne stipendije dodjeljuju se u tri kategorije: E, D-1 i P.

U okviru kategorije E (studenti slabijega socio-ekonomskog statusa), **studenti s invaliditetom**, sukladno utvrđenom postotku tjelesnog oštećenja odnosno stupnju oštećenja funkcionalnih sposobnosti, **ostvaruju dodatne bodove**.

U okviru P kategorije, stipendije mogu ostvariti i **studenti s invaliditetom koji su upisani na doktorske studije** na poslijediplomskoj razini.

Sve informacije o načinu prijave, uvjetima i dokumentaciji za dodjelu državne stipendije možete pronaći na mrežnoj stranici Ministarstva: <https://mzom.gov.hr>.

Za sva dodatna objašnjenja studenti se mogu obratiti putem sljedećih kontakata:

[drzavne-stipendije@mzom.hr](mailto:drzavne-stipendije@mzom.hr) i na brojeve telefona: 01/4594-151 i 01/4594-544.

**Natječaj za dodjelu stipendije Grada Zagreba za studente s invaliditetom 2024./2025.**

1. listopada 2024., na mrežnoj stranici Grada Zagreba, otvoren je **Natječaj za dodjelu stipendije Grada Zagreba za studente s invaliditetom koji su prvi put upisali prvu godinu studija za akademsku godinu 2024./2025.**

Prijave na Natječaj podnose se do **31. listopada 2024**., **do 15 sati.**

**Za provedbu Natječaja razvijen je sustav prijave putem online aplikacije eStipendije.**

**Sve informacije o prijavi, dokumentaciji i uvjetima za dodjelu stipendije možete pronaći na mrežnoj stranici Grada:**

<https://www.zagreb.hr/stipendije-grada-zagreba-2024-2025/201820>

Za sve upite vezane uz stipendije potrebno se obratiti na e-mail adresu: [stipendije@zagreb.hr](mailto:stipendije@zagreb.hr) ili na broj telefona 01/ 616 6254.